rejauldu/bengali-wikipedia huggingface dataset:
thumb|শহীদ রামকৃষ্ণ রায় রামকৃষ্ণ রায় (৯ জানুয়ারি, ১৯১২ — ২৫ অক্টোবর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। গোপন বিপ্লবী দলের সদস্য ছিলেন।  ১৯৩০ সালে তিনি জেলাশাসক পেডিকে ছুরি দিয়ে হত্যা করার পরিকল্পনা করেছিলেন, কিন্তু ব্যর্থ হন। ২ সেপ্টেম্বর, ১৯৩৩ তারিখে মেদিনীপুরের জেলাশাসক বার্জকে হত্যা করার ব্যাপারে অংশগ্রহণ করেন। ধরা পড়ে হত্যার অভিযোগে প্রাণদণ্ডে দণ্ডিত হন। মেদিনীপুর জেলে তার ফাঁসি হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৫৭-৬৫৮, ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৮২।  প্রারম্ভিক জীবন রামকৃষ্ণ রায়ের জন্ম মেদিনীপুরের চিরিমাতসাইতে। তার পিতার নাম কেনারাম রায়। মাতার নাম ভবতারিণী দেবী। রামকৃষ্ণ মেদিনীপুর টাউন স্কুলে ১৯২২ সালে তৃতীয় শ্রেণিতে ভর্তি হন। ছোটবেলা থেকে তিনি শরীরচর্চা করতেন। ১৯২৪ সালে মহাত্মা গান্ধী মেদিনীপুরে এলে বালক রামকৃষ্ণ স্বেচ্ছাসেবক বাহিনীতে যোগ দেন। ১৯২৬ সালে পুরসভার নির্বাচনে বীরেন্দ্রনাথ শাসমলের সাথে ও ১৯২৮ সালে সুভাষচন্দ্রের সঙ্গে কাজ করেছেন তিনি।  তথ্যসূত্র  বিষয়শ্রেণী:১৯১২-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের বিপ্লবী বিষয়শ্রেণী:মেদিনীপুরের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ব্রিটিশ ভারত দ্বারা মৃত্যুদণ্ডপ্রাপ্ত বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় জাতীয়তাবাদ বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:পশ্চিম মেদিনীপুর জেলার ব্যক্তি
স্লাভিক লোককাহিনি হলো স্লাভ জনগণের প্রাচীনতম লিপিবদ্ধ তথ্য থেকে বর্তমান পর্যন্ত সংরক্ষিত লোককাহিনির সংগ্রহ। লোকসাহিত্য বিশারদরা এ বিষয়ে বিভিন্ন সময়ে নানা গ্রন্থ প্রকাশ করেছেন।[page nee  স্লাভ জনগণের পৌত্তলিক বিশ্বাস সম্পর্কে খুব কম লিখিত নথি পাওয়া যায়। খ্রিস্টপূর্ব স্লাভ বিশ্বাসের গবেষণা কঠিন, কারণ সেখানে অভিজাত ও সাধারণ জনগণের মধ্যে গভীর শ্রেণি বিভাজন ছিল এবং তারা পৃথক দেবতাদের পূজা করত। পরবর্তীতে অনেক খ্রিস্টীয় বিশ্বাস স্লাভিক লোককাহিনির সঙ্গে মিশে গিয়েছিল।   তথ্যসূত্র    আরও পড়ুন
thumb|কৃষ্ণের মাখন নাড়ু কৃষ্ণের মাখন নাড়ু (অপর নাম: বাণ ইরাই কল ও কৃষ্ণের বিশালাকায় মাখন নাড়ু) হল ভারতের তামিলনাড়ু রাজ্যের ইতিহাস-প্রসিদ্ধ শহর মহাবলীপুরমে অবস্থিত বিশালাকার একটি গ্র্যানাইট প্রস্তরখণ্ড। ভূমিতল থেকে  উচ্চতায় একটি ঢালু অংশে সামান্য নত অবস্থায় অথচ ভারসাম্য বজায় রেখে দাঁড়িয়ে রয়েছে এই পাথরটির। এটির উচ্চতা প্রায় ৬ মিটার, প্রস্থ ৫ মিটার ও ওজন প্রায় ২৫০ টন। একাংশ ক্ষয়প্রাপ্ত হওয়ায় পাথরটিকে এখন অর্ধ-গোলাকৃতি মনে হয়। প্রচলিত বিশ্বাস অনুসারে, বিগত ১,২০০ বছর ধরে পাথরটি একই স্থানে রয়েছে। কথিত আছে, পল্লব সম্রাট নরসিংহবর্মণ পাথরটি স্থানচ্যূত করার চেষ্টা করতে গিয়ে ব্যর্থ হন। ১৯০৮ সালে মহাবলীপুরমের তৎকালীন গভর্নর আর্থার হ্যাভলক নিরাপত্তাজনিত কারণে সাতটি হাতির সাহায্যে পাথরটি সরানোর চেষ্টা করেছিলেন। কিন্তু তার প্রচেষ্টাও সফল হয়নি।  thumb|কৃষ্ণের মাখন নাড়ুর পার্শ্বচিত্র  পাথরটির প্রকৃত নাম বাণ ইরাই কল। অ্যাটলাস অবস্‌কুরার মতে, তামিল ভাষায় এই নামের অর্থ আকাশ দেবতার পাথর। হিন্দু পুরাণে বালক কৃষ্ণের মাখন চুরির গল্প পাওয়া যায়। সম্ভবত সেই উপাখ্যানের পরিপ্রেক্ষিতেই এই পাথরটির বর্তমান নামটি রাখা হয়েছে। ১৯৬৯ সালে প্রকাশিত একটি পর্যটন সহায়িকায় উল্লিখিত তথ্য অনুসারে, মহাবলীপুরম সফরে এসে ভারতের প্রাক্তন প্রধানমন্ত্রী ইন্দিরা গান্ধী এই পাথরটির নাম রাখেন কৃষ্ণের মাখন নাড়ু (মূল ইংরেজিতে: Krishna’s Butterball)।  কথিত আছে, দক্ষিণ ভারতের তামিল চোল সম্রাট প্রথম রাজারাজ চোল বিশালাকায় এই পাথরটির ভারসাম্য বজায় রাখার অদ্ভুত ক্ষমতা দেখে অনুপ্রাণিত হয়ে তাঞ্জাবুর বোম্মাই নামে এক বিশেষ ধরনের পুতুল তৈরি করেন। এই পুতুলটি একটি অর্ধ-গোলাকৃতি ভিত্তির উপর দাঁড়িয়ে থাকে এবং কেউ সেটিকে ফেলে দেওয়ার চেষ্টা করলে সেটি পড়ে না গিয়ে আবার আগের জায়গায় ফিরে আসে।  কৃষ্ণের মাখন নাড়ু নামে পরিচিত প্রস্তরখণ্ডটি পেরুর ওলানটাইটাম্বো ও মাচু পিচুর একশিলা স্তম্ভগুলির চেয়েও বড়ো ও বেশি ভারী। কৃষ্ণের মাখন নাড়ু শহরের একটি জনপ্রিয় পর্যটন আকর্ষণ এবং ভারতীয় পুরাতত্ত্ব সর্বেক্ষণের ঐতিহাসিক স্মারক তালিকার অন্তর্ভুক্ত।  তথ্যসূত্র  বিষয়শ্রেণী:মহাবলীপুরম বিষয়শ্রেণী:প্রাকৃতিক একশিলা স্তম্ভ বিষয়শ্রেণী:ভারতের শিলাবয়ব বিষয়শ্রেণী:কৃষ্ণ বিষয়শ্রেণী:তামিলনাড়ুর দর্শনীয় স্থান
গাজীরটেক ইউনিয়ন বাংলদেশের ঢাকা বিভাগের ফরিদপুর জেলার চরভদ্রাসন উপজেলার একটি ইউনিয়ন।   অবস্থান ও সীমানা   গাজীরটেক ইউনিয়ন বাংলদেশের ঢাকা বিভাগের ফরিদপুর জেলার চরভদ্রাসন উপজেলার একটি ইউনিয়ন। এর উত্তরে চরহরিরামপুর ইউনিয়ন, দক্ষিণে ভাষাণচর ইউনিয়ন, পূর্বে চরভদ্রাসন ইউনিয়ন ও পশ্চিমে আলিয়াবাদ ইউনিয়ন।   ইতিহাস    প্রশাসনিক এলাকা  গাজীরটেক ইউনিয়ন গ্রামের সংখ্যা ৩৫ টি, মৌজা ৯ টি ও খানা ৫৬৬৬ টি।   আয়তন ও জনসংখ্যা  গাজীরটেক ইউনিয়ন এর আয়তন ৩৫ বর্গকিলোমিটার। এর মোট জনসংখ্যা ২৯৫৮০ যার মধ্যে পুরুষ ১৪২৩০ ও মহিলা ১৫৩৫০।   শিক্ষা  এ ইউনিয়নের শিক্ষার হার ৫৫%। এ ইউনিয়নে প্রাথমিক বিদ্যালয় আছে ১৭ টি, মাধ্যমিক বিদ্যালয় আছে ৬ টি, মাদ্রাসা আছে ৬ টি ও এতিমখানা আছে ৬ টি।   জনপ্রতিনিধি  বর্তমান চেয়ারম্যান- মোঃ ইয়াকুব আলী (১৩ জুন ২০১৬ খ্রিষ্টাব্দ থেকে বর্তমান) +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   অন্যান্য তথ্য  +গাজীরটেক ইউনিয়ন সম্পর্কিত অন্যান্য তথ্যক্রমিকতথ্যের ধরণপরিমান০১বাজার৩ টি০২হাট২ টি০৩ঈদ্গাহ১১ টি০৪কবরস্থান৮ টি০৫মন্দির৬ টি০৬শ্মশান ঘাট১ টি০৭ক্রীড়া সংগঠন/ক্লাব৪ টি   দর্শনীয় স্থান    উল্লেখযোগ্য ব্যক্তিত্ব    আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:চরভদ্রাসন উপজেলার ইউনিয়ন
ভদ্রকালী মাতা হলেন পশ্চিমবঙ্গ রাজ্যের নবদ্বীপের বাঙালিদের শাক্তরাস উৎসবের শক্তি আরাধনার পৌরাণিক দেবী। তিনি প্রধানত বাংলার কুলদেবী। বাংলায় হাজার হাজার বছর ধরে তার আরাধনা হয়ে আসছে।   ইতিহাস  thumb|চালচিত্র সহ নবদ্বীপের ভদ্রকালী মাতার হাতে আঁকা চিত্র পালযুগের পাওয়া মহিষাসুরমর্দিনী মূর্তিগুলি প্রকৃত পক্ষে  ভদ্রকালী রূপেই আরাধনা করা হত বলে মনে করা হয়। শ্রী শ্রী চণ্ডী ও মার্কেন্ডেও পুরাণ অনুযায়ী দেবী ভদ্রকালী রূপে মহিষ মর্দন করেন, তাই তিনি মহিষাসুরমর্দিনী। আবার দেবী সরস্বতীকেও ভদ্রকালী বলে উল্লেখ করা হয়েছে। নবদ্বীপের শাক্তরাস উৎসবে ভদ্রকালীর আরাধনা ৪০০ বছরেরও অধিক প্রাচীন বলে মনে করা হয়। বাল্মীকি রামায়ণ অনুযায়ী পাতালপুরির রাক্ষসরাস মহীরাবনের আরাধ্যাদেবী হলেন ভদ্রকালী। মহীরাবন রাম ও লক্ষণকে পাতালে নিয়ে যায় দেবীর সামনে বলি দেওয়ার জন্য। কিন্তু, রাম ভক্ত হুনুমান মহিরাবন বধ করে রাম ও লক্ষণকে নিয়ে উদ্বার করেন। রামের নির্দেশে হুনুমান মহিরাবনের দেবী ভদ্রকালীকে মর্তলোকে নিয়ে আসেন এবং বঙ্গদেশে বর্ধমানের ক্ষিরগ্রামে প্রতিষ্ঠা করেন। নবদ্বীপের শাক্তরাস উৎসবে দেবীকে এই রূপেই আরাধনা করা হয়। কালিকাপুরাণ মতে, ভদ্রকালীর গায়ের রং অতসীপুষ্পের ন্যায়, মাথায় জটাজুট, ললাটে অর্ধচন্দ্র ও গলদেশে কণ্ঠহার। তন্ত্রমতে অবশ্য তিনি মসীর ন্যায় কৃষ্ণবর্ণা, কোটরাক্ষী, সর্বদা ক্ষুধিতা, মুক্তকেশী; তিনি জগৎকে গ্রাস করছেন, তার হাতে জ্বলন্ত অগ্নিশিখা।  আরো দেখুন  গৌরাঙ্গিনী মাতা  ডুমুরেশ্বরী মাতা  নবদ্বীপের শাক্তরাস   তথ্যসূত্র   বিষয়শ্রেণী:আঞ্চলিক হিন্দু দেবদেবী বিষয়শ্রেণী:নবদ্বীপ বিষয়শ্রেণী:দুর্গা
জেন আনিয়াঙ্গো ওডোঙ্গো একজন কেনিয়ার শান্তি কর্মী এবং নারী ও মেয়েদের অধিকারের জন্য সংগ্রামী। তিনি একজন তৃণমূল কর্মী এবং শান্তি প্রতিষ্ঠাতা এবং তিনি কেনিয়ার বৃহত্তম বস্তিগুলোর একটিতে বসবাস করেন। তিনি শত শত নারীকে সংগঠিত করার জন্য পরিচিত। তারা ২০০৭ এবং ২০১৩ সালের নির্বাচন পরবর্তী সহিংসতা প্রশমনে সহায়তা করেছিল। তার কৌশল ছিল সহিংসতার জন্য দায়ী পুরুষদের ওপর নারীদের প্রভাব খাটানো। তার স্লোগান ছিল 'যুদ্ধরত পুরুষদের সহিংসতা বন্ধ করতে হবে'। তিনি পলিকম ডেভেলপমেন্ট প্রকল্প এর প্রতিষ্ঠাতা ও পরিচালক। এটি কিবেরা বস্তির মেয়েদের ও তরুণীদের ক্ষমতায়ন করে। এই প্রকল্পের মূল বিষয়বস্তু হলো স্বাস্থ্যবিধি, জলবায়ু পরিবর্তন, সামাজিক সংহতি, এবং তৃণমূল সংগঠনের মতো বিষয়। দীর্ঘমেয়াদে, তার মূল লক্ষ্য হল জাতিসংঘের টেকসই উন্নয়ন লক্ষ্যমাত্রা ১০ অর্জন করা এবং এটি বৈষম্য কমানোর উপর দৃষ্টি নিবদ্ধ করে।  ২০১০ সালে পিস এক্স পিস সংস্থা তাকে "কমিউনিটি পিসবিল্ডার অ্যাওয়ার্ড" প্রদান করে। ২০১৬ সালে তিনি চারজন নারীর মধ্যে একজন ছিলেন যাদের সান দিয়েগো বিশ্ববিদ্যালয় কর্তৃক দুই মাসের জন্য "উইমেন পিসমেকার্স" প্রকল্পে আমন্ত্রণ জানানো হয়।   প্রারম্ভিক জীবন ও কর্মজীবন  জেন আনিয়াঙ্গো কেনিয়ার নাইরোবিতে ১৭ মার্চ, ১৯৭০ সালে জন্মগ্রহণ করেন। ১৯৮৯ সালে তিনি কিবেরাতে স্থানান্তরিত হন। ২০০৭ সালের কেনিয়ার প্রেসিডেন্ট নির্বাচনের ফলে সৃষ্ট সহিংসতার প্রতিক্রিয়ায়, তিনি কিবেরার নারীদের সংগঠিত করেন যাতে তারা সহিংসতার বিরুদ্ধে প্রতিবাদ জানাতে পারে। পরে, "কিবেরা উইমেন ফর পিস" সংগঠনটি গঠিত হয়।   তথ্যসূত্র    বহিঃসংযোগ    অডিও সাক্ষাৎকার - ১৮ মিনিট  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর কেনীয় নারী রাজনীতিবিদ বিষয়শ্রেণী:২১শ শতাব্দীর কেনীয় রাজনীতিবিদ বিষয়শ্রেণী:কেনিয়ার নারী অধিকার কর্মী
আধুনিক অর্থে স্ববিচারক হল সেই ব্যক্তি, যে আইনগত কর্তৃত্ব না থাকলেও আইন নিজের হাতে তুলে নেয়। স্ববিচারকেরা প্রায়শই গোপনে বা আত্মগোপনে কাজ করে। "স্ববিচারক" (vigilante) শব্দটির উৎপত্তি প্রাচীন রোমের "ভিজিলেস আর্বানি" (Vigiles Urbani) নামক একদল রাত্রিকালীন প্রহরীর নাম থেকে, যাদের দায়িত্ব ছিল অগ্নিনির্বাপণ, পলাতক ক্রীতদাস ও চোরের সন্ধান করা।  স্ববিচারক বিষয়শ্রেণী:স্ববিচারকতা বিষয়শ্রেণী:আইন শৃঙ্খলায় ব্যক্তি
সুপ্রিয় {{subst:SUBPAGENAME}}, উইকিপিডিয়া:অমর একুশে নিবন্ধ প্রতিযোগিতা ২০২৩-এ অংশ নেওয়ার জন্য ধন্যবাদ। লক্ষ্য করুন, আপনি  নিবন্ধটি নিয়ে কাজ করবেন বলে নাম লিখিয়েছিলেন কিন্তু এতে এখনো কোনও কাজ করেন নি ও/বা এক সপ্তাহের বেশি সময় ধরে এটি ফেলে রেখেছেন। আপনাকে  নিবন্ধটি কাজ করতে বিনীত অনুরোধ জানাচ্ছি, নতুবা প্রতিযোগিতার নিয়ম অনুসারে অন্য কাউকে নিবন্ধটি নিয়ে কাজ করতে সুযোগ দেওয়া হবে। আপনি যদি নিবন্ধটি নিয়ে আর কাজ করতে না চান, আপনি এই তালিকা থেকে অন্য আরেকটি নিবন্ধ বেছে নিতে পারেন। ধন্যবাদ।
আর্ট ইন অস্ট্রেলিয়া একটি ম্যাগাজিন যা অস্ট্রেলিয়া থেকে ১৯১৬  এবং ১৯৪২ সালের মধ্যে প্রকাশিত হত। এই ম্যাগাজিনের প্রতিষ্ঠাতা হলেন সিডনী উরে স্মিথ এবং বারট্রাম স্টিভেনস।  ১৯১৭-১৯১৮ সময়কালে ম্যাগাজিনটি অংগুস এবং রবার্টসনের মাধ্যমে বের হত। তারপর আর্ট ইন অস্ট্রেলিয়া লিমিটেডের মাধ্যমে ১৯১৮-১৯৩৪ সালে প্রকাশ হয়। সর্বশেষে সিডনী মর্নিং হেরাল্ড এর মাধ্যমে ১৯৩৪-১৯৪২ সাল পর্যন্ত বের হতে থাকে।  ১৯১৬-১৯২০ সাল পর্যন্ত ম্যাগাজিনটি অর্ধ-বার্ষিক হিসেবে বের হত। ১৯২১-১৯৩০ সালে বছরে ৪ বার, ১৯৩০-১৯৩৩ সালে দ্বি-মাসিক এবং ১৯৩৪-১৯৪২ সালে আবার বছরে ৪ বার করে ছাপানো হত।   কিছু কিছু সংখ্যা নির্দিষ্ট কিছু শিল্পীর উদ্দেশ্যে উৎসর্গ করা হয়েছিলো।  এভাবে চার সিরিজে বের হয়ঃ  নংঃ১- ১৯১৬ - নংঃ১- ১৯২১  নতুন সিরিজ, খন্ডঃ১,  নংঃ১ (ফেব্রুয়ারি ১৯২২) - খন্ডঃ১, নংঃ২ (মে ১৯২২)  তৃতীয় সিরিজ, নংঃ১, (আগস্ট ১৯২২) - নংঃ৮১ (নভেম্বর ১৯৪০)  চতুর্থ সিরিজ, নংঃ১,(মার্চ ১৯৪১) - নংঃ৬ (জুন ১৯৪২) সম্পাদকঃ  ১৯১৬-১৯৩৮ঃ সিডনী উরে স্মিথ  ১৯১৬-১৯২২ঃ বারট্রাম স্টিভেনস  ১৯১৬-১৯২১ঃ চার্লস অয়েড জোন্স  ১৯২২-১৯৩৮ঃ  লিওন গেলার্ট  ১৯৩৮-১৯৪০ঃ কেনেথ উইল্কিনসন  ১৯৪১-১৯৪২ঃ পিটার বিলেও   তথ্যসূত্র   বিষয়শ্রেণী:অস্ট্রেলিয়ার ম্যাগাজিন বিষয়শ্রেণী:মাসিক ম্যাগাজিন বিষয়শ্রেণী:দ্বি-মাসিক ম্যাগাজিন বিষয়শ্রেণী:১৯১৬-এ প্রতিষ্ঠিত বিষয়শ্রেণী:দৃশ্যকলা সাময়িকী বিষয়শ্রেণী:অস্ট্রেলিয়ার বিলুপ্ত ম্যাগাজিন বিষয়শ্রেণী:অস্ট্রেলিয়ার ত্রৈমাসিক ম্যাগাজিন
থুম্বে () ভারতের কর্ণাটক রাজ্যের দক্ষিণ কন্নড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে থুম্বে শহরের জনসংখ্যা হল ৫৫৫৮ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে থুমবে এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
যদি এটি আপনার প্রথম আলাপ হয়, তাহলে.... ১. আপনার মন্তব্য শেষে অবশ্যই চারটি টিল্ডা (~~~~) দিবেন। ২. আলাপ পাতায় অপ্রাসঙ্গিক ব্যক্তিগত আলোচনা করবেন না। ৩. যদি আপনি কোনো ব্যবহারকারীর দৃষ্টি আকর্ষণ করতে চান, তাহলে- {{উত্তর|ব্যবহারকারী নাম}} বা {{প্রত্যুত্তর|ব্যবহারকারী নাম}} ব্যবহার করতে পারেন। (ব্যবহারকারী নাম লিখিত স্থানে উদ্দিষ্ট ব্যবহারকারীর নাম লিখবেন)।
আলেকসান্দ্রা লাদেইশচিকভ (জন্ম ২৬ আগস্ট, ১৯৭৯) একজন রুশ প্রাক্তন স্প্রিন্টার। রুসলান মাশচেঙ্কো, বরিস গরবান এবং আন্দ্রে সেমিওনভের সাথে, তিনি ২০০১ আইএএএফ ওয়ার্ল্ড ইনডোর চ্যাম্পিয়নশিপে ৪ × ৪০০ মিটার রিলেতে একটি রৌপ্য পদক জিতেছিলেন, এই ইভেন্টের জন্য একটি জাতীয় রেকর্ড স্থাপন করেন।    তথ্যসূত্র    বহিঃসংযোগ       বিষয়শ্রেণী:রুশ পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপ পদক বিজয়ী বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী বিষয়শ্রেণী:২১শ শতাব্দীর রুশ ব্যক্তি
স্পোর্টস ওড়িশা হল একটি ভারতীয় প্রাতিষ্ঠানিক মাল্টিস্পোর্টস ক্লাব যা ওড়িশার ভুবনেশ্বরে অবস্থিত। এটি ওড়িশা সরকারের মালিকানাধীন এবং ক্লাবের বেশিরভাগ খেলোয়াড় ওড়িশা স্টেট স্পোর্টস হোস্টেল প্রকল্প থেকে নির্বাচিত হয়, যার কারণে দলটি ওড়িশা স্পোর্টস হোস্টেল হিসাবেও প্রতিযোগিতা করে।  পুরুষ দল রাষ্ট্রীয় স্তরে এফএও লিগে প্রতিদ্বন্দ্বিতা করে এবং ২০২৩-২৪ মৌসুমে আই-লিগ ৩- এর জন্য যোগ্যতা অর্জন করেছে। মহিলা দল ভারতীয় মহিলা লিগ এবং রাজ্য স্তরে ওডিশা মহিলা লিগ উভয়েই অংশগ্রহণ করে। স্পোর্টস ওডিশা ফুটসাল ক্লাব চ্যাম্পিয়নশিপেও উপস্থিত হয়েছে।  খেলোয়াড় (পুরুষ)  খেলোয়াড় (মহিলা)  সাফল্য ঘরোয়া (পুরুষ) এফএও লিগ বিজয়ী (১): ২০১৯ রানার্স-আপ (১): ২০২৩ এফএও সুপার কাপ বিজয়ী (১): ২০২৩ কলিঙ্গ কাপ রানার্স-আপ (১): ২০০৫  ঘরোয়া (মহিলা) ওড়িশা মহিলা লিগ রানার্স-আপ (৩): ২০১৫, ২০১৭, ২০২১–২২  তথ্যসূত্র  বিষয়শ্রেণী:ওড়িশার ফুটবল ক্লাব বিষয়শ্রেণী:২০১১-এ প্রতিষ্ঠিত ফুটবল ক্লাব বিষয়শ্রেণী:২০১১-এ ওড়িশার প্রতিষ্ঠিত বিষয়শ্রেণী:ভারতের ফুটবল ক্লাব বিষয়শ্রেণী:আই-লিগ ৩ ক্লাব বিষয়শ্রেণী:ভারতের নারী ফুটবল ক্লাব বিষয়শ্রেণী:ভারতীয় নারী লিগের ক্লাব বিষয়শ্রেণী:ভারতের ক্রীড়া ক্লাব ও দল বিষয়শ্রেণী:ভারতের বহু-ক্রীড়া ক্লাব বিষয়শ্রেণী:ভারতের ক্রীড়া দল
thumb|মুনিরা থাবিত  মুনিরা থাবিত (অথবা মৌনিরা থাবেত) () (১৯০২ – ১৯৬৭) একজন মিশরীয় সাংবাদিক ও লেখক ছিলেন, যিনি নারী ও পুরুষের সমতার দাবী করা প্রথম সাংবাদিকদের একজন হিসেবে পরিচিত। তিনি কায়রোর ফ্রেঞ্চ ল স্কুলে ভর্তি হওয়া প্রথম মহিলা এবং প্রথম লাইসেন্স এন ড্রয়েট (ফরাসি স্নাতক আইন ডিগ্রি) অর্জনকারী, যা তাকে মিশরের মিশ্র আদালতে আইন চর্চা করতে সক্ষম করেছিল। মিশরের প্রথম নারী আইনজীবী হিসেবে তার স্বাতন্ত্র্য সত্ত্বেও, একজন নারী হিসেবে আইন চর্চায় বাধা তাকে লেখালেখি পেশায় এগিয়ে নিয়ে যায়।   জীবনের প্রথমার্ধ  মুনিরা থাবিতের জন্ম ১৯০২ সালে,  অথবা সম্ভবত ১৯০৬ আলেকজান্দ্রিয়ায় একজন শিক্ষিত তুর্কী-মিশরীয় মা ও স্বরাষ্ট্র মন্ত্রণালয়ের কর্মচারী একজন পিতার সন্তান হিসাবে। তার জীবনের বিবরণ খুবই কম, কারণ তিনি ইচ্ছাকৃতভাবে তার স্মৃতিচারণে ব্যক্তিগত উপাখ্যানগুলি অন্তর্ভুক্ত করেননি, যাতে পাবলিক এবং রাজনৈতিক সমস্যাগুলির দিকে মনোনিবেশ করা যায়।  তিনি কায়রোর ইতালীয় স্কুলে পড়াশোনা করেন, ইংরেজি ও ইতালিয়ান ভাষাগুলি শিখেছিলেন এবং তারপর সরকারি প্রাথমিক বিদ্যালয়ে পড়েন।  ১৯২৪ সালে তার হাই স্কুল ডিপ্লোমা লাভ করেন। ১৯২৩ সালের সংবিধান, যেখানে মহিলাদের নির্বাচনী প্রক্রিয়ায় অংশগ্রহণ ও প্রার্থী হিসেবে অংশগ্রহণের অনুমতি দেওয়া হয়নি, তিনি তার বিরোধিতা করে সংসদে একটি খোলা চিঠি লিখেছিলেন।   তিনি ১৯২৫ সালে কায়রোর ফরাসি আইন বিদ্যালয়ে প্রথম মহিলা হিসেবে তালিকাভুক্ত হন এবং পরবর্তীতে মিশরের প্রথম মহিলা আইনজীবী হিসাবে প্যারিসে তার লাইসেন্স এন ড্রয়েট লাভ করেন। তাকে কেবল মিশরের মিশ্র আদালতে মামলা করার জন্য অনুমতি দেওয়া হয়েছিল, এবং মহিলাদের অংশগ্রহণে বাধার সম্মুখীন হয়ে তিনি সাংবাদিকতার দিকে ঝুঁকে পরেন।   কর্মজীবন  থাম্ব|120px| মুনিরা থাবিত  তিনি ১৯২৩ সাল থেকে ১৯৩৩ সালের মধ্যে মিশরীয় নারীবাদী ইউনিয়নে (ইএফইউ) () অংশগ্রহণের জন্য সংগ্রাম করেছিলেন। যেহেতু তিনি একজন মধ্যবিত্ত এবং শ্রমিক শ্রেণীর পটভূমি থেকে এসেছিলেন, সেই জন্য অভিজাত মহিলাদের দ্বারা পরিচালিত ইএফইউ তাকে ও তার ধারনাকে তাদের সংগঠনে প্রবেশ করতে দিতে অস্বীকার করে। তিনি বিশ্বাস করতেন যে, শিক্ষা, বিয়ে ও কর্মসহ সমাজের সকল ক্ষেত্রে নারীরা সমান প্রাপ্য, সেইসাথে ওড়না পরা বা না পরা তাদের পছন্দ। মুনিরা ১৯২৫ সালে ফরাসি ভাষার পত্রিকা, এলস্পোয়ার প্রতিষ্ঠা করেন এবং এক বছর পরে সাংবাদিক আবদ আল-কাদির হামজার সহায়তায় আল-আমাল প্রতিষ্ঠা করেন, যা প্রথম ওয়াফডিস্ট মহিলাদের সাময়িকী। তিনি ও হামজা বিয়ে করেছিলেন, কিন্তু বিয়েটি দ্রুত ভেঙে যায় এবং জার্নালদুটি তার স্কুলে পড়ার সময় বিক্ষিপ্ত মুদ্রণ করে। তিনি আন্তুন জুমায়িলের আমন্ত্রণে  আল-আহরামের জন্য নিবন্ধ লেখা শুরু করেন, যা তিনি ১৯৪৮ সালে তাঁর মৃত্যু পর্যন্ত অব্যাহত রাখেন। ফ্রান্সে তার বিশ্ববিদ্যালয় অধ্যয়নের সময়, তিনি মিশরের প্রতিনিধি হিসেবে ১৯২৮ সালে জার্মানির কোলনে একটি আন্তর্জাতিক সাংবাদিকতা সম্মেলনে যোগ দিয়েছিলেন, যেহেতু তাকে সে সময় মিশরের শীর্ষ নারী সাংবাদিক হিসেবে বিবেচনা করা হতো।  তথ্যসূত্র  বিষয়শ্রেণী:২০শ শতাব্দীর নারী আইনজীবী বিষয়শ্রেণী:আলেকজান্দ্রিয়ার ব্যক্তি বিষয়শ্রেণী:১৯৬৭-এ মৃত্যু বিষয়শ্রেণী:১৯০২-এ জন্ম বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:মিশরীয় নারী অধিকার কর্মী
কেবল টেলিভিশন নেটওয়ার্ক পরিচালনা আইন, ২০০৬ বাংলাদেশে কেবল টেলিভিশন নেটওয়ার্ক কার্যক্রম পরিচালনা এবং আনুষঙ্গিক বিষয়াদি সম্পর্কে বিধানকল্পে জাতীয় সংসদ কর্তৃক প্রণীত একটি আইন। ২০০৬ সালের ২৪ সেপ্টেম্বর আইনটি বাংলাদেশের জাতীয় সংসদ কর্তৃক অনুমোদিত হয়।   বিবরণ  কেবল টেলিভিশন নেটওয়ার্ক পরিচালনা আইন, ২০০৬-এ ৩৫ টি ধারা রয়েছে। ধারাগুলোতে এই আইনের সংক্ষিপ্ত শিরোনাম ও প্রবর্তন, সংজ্ঞা, চ্যানেল ডাউন লিংক, বিপণন, লাইসেন্স, লাইসেন্স প্রদান পদ্ধতি, লাইসেন্স নামঞ্জুর সংক্রান্ত আপীল, লাইসেন্সের মেয়াদ ও শর্তাবলী, লাইসেন্স প্রদানে অনুসরণীয় নীতি, কতিপয় ব্যক্তির ক্ষেত্রে লাইসেন্স প্রদানের বাধা-নিষেধ,‌‌ লাইসেন্সিং কর্তৃপক্ষের ক্ষমতা, লাইসেন্স স্থগিত বা বাতিলকরণ, পরামর্শক কমিটি, ফ্রিকোয়েন্সী বরাদ্দ সম্পর্কিত লাইসেন্স গ্রহণ, লাইসেন্সের ডুপ্লিকেট বা অনুলিপি প্রদান, অনুমোদিত চ্যানেল সঞ্চালন বা সম্প্রচার স্থগিতকরণ, সরকারী ও বেসরকারী চ্যানেল সঞ্চালন, গ্রাহক সেবা, গ্রাহকদের অভিযোগ গ্রহণ ও নিষ্পত্তি, সম্প্রচার বা সঞ্চালনের ক্ষেত্রে বাধা-নিষেধ, জনস্বার্থে কেবল টেলিভিশন নেটওয়ার্কের কার্যক্রম নিষিদ্ধকরণের ক্ষমতা, সেবাপ্রদানকারী কর্তৃক রেজিস্টার সংরক্ষণ, চ্যানেলের মূল্য পরিশোধ, আটককৃত যন্ত্রপাতির বাজেয়াপ্তকরণ, ক্ষমতা অর্পণ, অন্যান্য সংস্থার অনুমোদন গ্রহণ, অপরাধের অ-আমলযোগ্যতা ও জামিনযোগ্যতা, কোম্পানী কর্তৃক অপরাধ সংঘটন, শাস্তি, অপরাধের বিচার, অর্থদণ্ড আরোপের ক্ষেত্রে ম্যাজিস্ট্রেটের বিশেষ ক্ষমতা, সরল বিশ্বাসে কৃত কাজকর্ম রক্ষণ, অন্যান্য আইনের প্রয়োগ, অন্যান্য আইনের উপর প্রাধান্য, বিধি প্রণয়নের ক্ষমতা এবং আইনের ইংরেজী অনুবাদ প্রকাশের বিরবণ রয়েছে। মূল আইনটি বাংলা ভাষায় লিখিত।   বিতর্ক  ২০২১ সালের সেপ্টেম্বর মাসে বিদেশি চ্যানেলের বিজ্ঞাপনবিহীন সম্প্রচার (ক্লিন ফিড) নিয়ে তথ্য ও সম্প্রচার মন্ত্রণালয়ের পক্ষ থেকে এই আইন বাস্তবায়নে কঠোর হওয়ার ঘোষণা দিলে কেবল অপারেটর এবং মন্ত্রণালয়ের মুখোমুখি অবস্থান তৈরি হয় এবং এর জেরে ১ই অক্টোবর থেকে কেবল অপারেটরা সব ধরনের বিদেশি চ্যানেলের সম্প্রচার বন্ধ রাখে। এই সময় অপারেটরা মন্ত্রণালয়ের কাছে বিজ্ঞাপনবিহীন সম্প্রচার সরবরাহ করে এমন চ্যানেলের তালিকা দাবি করে, মন্ত্রণালয় তালিকা প্রদান করলে পরবর্তীতে ২৪টি বিদেশি চ্যানেলের সম্প্রচার পুনরায় শুরু হয়। ক্যাবল অপারেটররা আইনটি সংশোধনের দাবি জানিয়েছে যদিও তথ্য ও সম্প্রচার মন্ত্রী হাছান মাহমুদ আইন বাস্তবায়নে মোবাইল কোর্ট পরিচালনার ঘোষণা দেন।   তথ্যসূত্র   বিষয়শ্রেণী:বাংলাদেশের আইন বিষয়শ্রেণী:২০০৬-এ বাংলাদেশ বিষয়শ্রেণী:বাংলাদেশে টেলিযোগাযোগ
থাম্ব|ঐতিহ্যবাহী বাঙালি ধুনুচি নৃত্য ধুনুচি নৃত্য বা ধুনাচি নৃত্য হলো প্রথাগত অনুষ্ঠানের জন্য বাংলাদেশ ও পশ্চিমবঙ্গের বাঙালিদের ধুনুচির মাধ্যমে ধুনো প্রজ্বলন (সাধারণত ভারতীয় গুগগুলের সাথে মিলিতভাবে ব্যবহৃত হয়) করে করা একটি ঐতিহ্যবাহী নৃত্যশৈলী। এটি আরতি বা আনুষ্ঠানিকভাবে নাচের উপাসনার সময়গুলির একটি পর্যায়ে করা হয়। এটি প্রায়শই প্রদীপ (বিজোড় সংখ্যার সলতে সহ প্রদীপ) দিয়ে আরতির পরে করা হয়।  ধুনুচির আকারটি শিখার মত এবং এতে একটি বৃহৎ গহ্বর সহ একটি হাতল থাকে, চিরায়তভাবে এটি মাটি দিয়ে তৈরি হয় যেটির প্রাকৃতিকভাবে অন্তরক বৈশিষ্ট্য আছে। পিতল বা রৌপ্য জাতীয় ধাতু দিয়ে তৈরি হলে, তাপের কারণে এটির দীর্ঘতর হাতল দরকার পড়ে। এটির নিচের দিকে জ্বলন্ত কয়লা রেখে জ্বালানো হয়, যা ধীরে ধীরে নারকেলের ছোবড়ার একটি স্তরকে প্রজ্বলিত করে, যার উপরে  "ধুনো" ছিটানো হয়।  নৃত্য থাম্ব|ধুনুচি নৃত্যের একটি ছবি সারা দেশ যখন নবরাত্রির জন্য প্রস্তুতি নেয়, তখন দুর্গাপূজার সূচনা হয়, যেটি সার্বিকভাবে বাঙ্গালীদের মধ্যে উৎসব চেতনা প্রকাশ করে। দুর্গা পূজাতে বাঙালিদের বিভিন্ন রীতিনীতি ও প্রথা রয়েছে, যার মধ্যে একটি হল ধুনুচি নাচ। এই পুরাতন অনুষ্ঠানটি কেবল উৎসবটির অনিবার্য সমার্থক হয়ে উঠেছে তাই নয়, বরং বাংলার এবং বাঙালির সাংস্কৃতিক পরিচয়ের একটি অন্তর্নিহিত অংশ হয়ে দাঁড়িয়েছে।  এই নৃত্য পরিবেশন করার সময় হাতে ধুনুচি ধারণ করা হয়, এর মধ্যে থাকে জ্বলন্ত নারকেল ছোবড়ার উপর ছড়ানো ধুনো। ধুনো হল ভারতীয় গুগগুলের সমতুল্য। এটি সাল গাছের রজন। ধুনুচি মূলত একটি পাত্র, যাতে এই জ্বলন্ত ছোবড়া ও ধুনো রাখা থাকে। সাধারণত শুকনো নারকেল ছোবড়াতে আগুন লাগিয়ে তার উপরে ধুনো এবং কর্পূর দেওয়া হয়। কিছু লোক নীচে জ্বলন্ত কয়লার একটি স্তরও রাখে যা নারকেল ছোবড়াকে জ্বালায়। ধুনো ও কর্পূর  ছিটানো হয় সুগন্ধযুক্ত ধোঁয়ার জন্য।  দুর্গা পূজা চলাকালীন, ঢাকের বাদ্যের তালে তালে ধুনুচি নৃত্য সম্পাদন খুব সাধারণ। অনেক পূজা সংগঠন সেরা নাচের জন্য প্রতিযোগিতার আয়োজন করে, যেখানে কিছু নৃত্য পরিবেশনকারী তিনটি ধুনুচি নিয়ে নৃত্য প্রদর্শন করেন - দুটি দুই হাতে এবং তৃতীয়টি মুখে দাঁতের মধ্যে চেপে রাখা হয়।  দেবী দুর্গাকে ধন্যবাদ জানাতে ধুনুচি নাচ পরিবেশিত হয়। ঐতিহ্যগতভাবে এটি পুরুষালী নাচ ছিল, কিন্তু এখন মহিলারাও ক্রমশ সক্রিয়ভাবে অংশ নিচ্ছেন।   ধুনুচির অন্যান্য ব্যবহার ধুনোকে বায়ুপরিশুদ্ধকারী মনে করা হয়, সেজন্য এটি ভগবানকে নিবেদন করা হয়। কিন্তু রোজকার জীবনেও এটির ব্যবহার আছে। এটি মশা প্রতিহতকারী হিসেবে ব্যবহার করা হয়।   তথ্যসূত্র  বহিঃসংযোগ   ধুনুচি নাচ ভিডিও  ধুনুচি নাচ ছবি    বিষয়শ্রেণী:আরতি বিষয়শ্রেণী:দুর্গাপূজা বিষয়শ্রেণী:ধূপ সরঞ্জাম
আরিস থেসালোনিকি ফুটবল ক্লাব (, ;uefa.com এছাড়াও আরিস থেসালোনিকি এফসি অথবা শুধুমাত্র আরিস থেসালোনিকি নামে পরিচিত) হচ্ছে থেসালোনিকি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯১৪ সালের ২৫শে মার্চ তারিখে প্রতিষ্ঠিত হয়েছে। আরিস থেসালোনিকি তাদের সকল হোম ম্যাচ থেসালোনিকির ক্লেয়ান্থিস ভিকেলিদিস স্টেডিয়ামে খেলে থাকে; যার ধারণক্ষমতা হচ্ছে ২৩,০০০। বর্তমানে এই ক্লাবের ম্যানেজারের দায়িত্ব পালন করছেন মাইকেল ওয়েনিং এবং সভাপতির দায়িত্ব পালন করছেন থেওদোরোস কারিপিদিস। গ্রিক রক্ষণভাগের খেলোয়াড় ইয়ের্গিয়স দেলিজিসিস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আরিস থেসালোনিকি এপর্যন্ত ৭টি শিরোপা জয়লাভ করেছে; যার মধ্যে ৩টি সুপার লীগ গ্রিস, ১টি দ্বিতীয় বিভাগ, ১টি তৃতীয় বিভাগ, ১টি গ্রিক ফুটবল কাপ এবং ১টি বৃহত্তর গ্রিস কাপ শিরোপা রয়েছে।   অর্জন   ঘরোয়া  সুপার লীগ গ্রিস বিজয়ী (৩): ১৯২৭–২৮, ১৯৩১–৩২, ১৯৪৫–৪৬  রানার-আপ  (৪): ১৯২২–২৩, ১৯২৯–৩০, ১৯৩২–৩৩, ১৯৭৯–৮০ দ্বিতীয় বিভাগ গ্রিস বিজয়ী (১): ১৯৯৭–৯৮  রানার-আপ (১): ২০১৭–১৮ তৃতীয় বিভাগ গ্রিস  বিজয়ী (১): ২০১৫–১৬   রানার-আপ (১): ২০১৪–১৫  গ্রিক ফুটবল কাপ বিজয়ী (১): ১৯৬৯–৭০ রানার-আপ (৮): ১৯৩১–৩২, ১৯৩২–৩৩, ১৯৩৯–৪০, ১৯৪৯–৫০, ২০০২–০৩, ২০০৪–০৫, ২০০৭–০৮, ২০০৯–১০  বৃহত্তর গ্রিস কাপ  বিজয়ী (১): ১৯৭০–৭১   তথ্যসূত্র    বহিঃসংযোগ        সুপার লীগ গ্রিসে আরিস থেসালোনিকি ফুটবল ক্লাব      উয়েফা.কমে আরিস থেসালোনিকি ফুটবল ক্লাব     বিষয়শ্রেণী:সুপার লীগ গ্রিসের ক্লাব বিষয়শ্রেণী:গ্রিসের ফুটবল ক্লাব বিষয়শ্রেণী:১৯১৪-এ গ্রিসে প্রতিষ্ঠিত বিষয়শ্রেণী:১৯১৪-এ প্রতিষ্ঠিত ফুটবল ক্লাব
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৩:৫৮, ২৬ নভেম্বর ২০১৮ (ইউটিসি) মহসীন হাবিব   – (অপসারণের প্রস্তাবনা দেখুনলগ দেখুন) () বিভিন্ন পত্রিকায় কলাম লেখা, অনুবাদক পরিচয় উল্লেখযোগ্যতার মাপকাঠি হতে পারে না। গেটস্টোনের লেখক হিসেবে দাবি করা হলেও প্রতিষ্ঠানটির কর্মকাণ্ড প্রশ্নবিদ্ধ, কারণ বিভিন্ন সময়ে মিথ্যা প্রতিবেদনের কারণে প্রতিষ্ঠানটির লেখা উল্লেখযোগ্যতা নিশ্চিত করতে পারে না। তাছাড়া এই নিবন্ধের লেখক শুধু উইকিপিডিয়ায় এই নিবন্ধের ওপরেই লিখেছেন তাই এটি প্রচারণামূলক বা আত্মজীবনী হতে পারে, সেই সাথে নিবন্ধে উল্লেখযোগ্যতা যাচাইয়ের মতো যথেষ্ট পরিমাণ লেখা বা সূত্র কোনোটাই নেই। — তানভির • ১৮:৫০, ১৯ নভেম্বর ২০১৮ (ইউটিসি) উইকিপিডিয়া:উল্লেখযোগ্যতার মাপকাঠি অনুযায়ী উল্লেখযোগ্য নয়। ~মহীন (আলাপ) ০৫:৫৬, ২০ নভেম্বর ২০১৮ (ইউটিসি)  অপসারণ প্রস্তাবনায় সমর্থন। >>কায়সার আহমাদ (আলাপ) ০৬:৩০, ২০ নভেম্বর ২০১৮ (ইউটিসি)  অপসারণে । (উপরোল্লিখিত কারণ অনুযায়ী) আ হ ম সাকিব বার্তা ০৪:৪৭, ২৪ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।